open-index/open-wikipedia-markdown huggingface dataset:
Najvyššie body geomorfologických celkov na Slovensku

Toto je **zoznam [[Celok (geomorfológia)|geomorfologických celkov]] na [[Slovensko|Slovensku]]** podľa najvyššieho vrchu. Pri celkoch, ktoré presahujú hranice a zasahujú do susedných krajín, uvádza sa najvyšší bod slovenskej časti. Vzhľadom na nejednoznačnosť hraníc, zoznam vychádza z geomorfologického členenia Slovenska podľa Dušana Kočického a Borisa Ivaniča, ktorí aktualizovali práce geografov E. Mazúra a M. Lukniša (1978, 1980 a 1986). Z tohto dôvodu sa môžu najvyššie body území, uverejnené v iných podkladoch v niektorých prípadoch líšiť.

náhľad|#1 Gerlachovský štít (Tatry)
náhľad|#2 Ďumbier (Nízke Tatry)
náhľad|#3 Babia hora (Oravské Beskydy)
náhľad|#4 Veľký Kriváň (Malá Fatra)
náhľad|#5 Veľký Choč (Chočské vrchy)
náhľad|#6 Ostredok (Veľká Fatra)
náhľad|#7 Stolica (Stolické vrchy)
náhľad|#11 Minčol (Oravská Magura)
náhľad|#13 Kozí chrbát (Starohorské vrchy)
náhled|#19 Repisko (Spišská Magura)
náhľad|#22 Strážov (Strážovské vrchy)

 
## Referencie

## Pozri aj
* Geomorfologické členenie Slovenska
* Zoznam pohorí na Slovensku

## Zdroj
* Čeman, Róbert a kol., 2003: *Zemepisný atlas Slovenská republika.* Mapa Slovakia, Bratislava, s. 15.


Pohoria
Filet mignon

[thumb|Filet mignon podávaný v reštaurácii vo [Fort Lauderdale (Florida)|Fort Lauderdale na Floride]]
thumb|Miesto, odkiaľ sa odoberá filet mignon

**Filet mignon** [vyslov: file miňon] (z francúzštiny doslova: „jemný“, „krehký“ alebo „jemný filet“) je kus mäsa odobratého z menšieho konca sviečkovice alebo hlavného stehenného svalu kravy. Vo francúzštine sa pod týmto pojmom skôr myslia kusy bravčovej panenky než hovädzie mäso.

Sviečkovica sa tiahne po oboch stranách chrbtice a zvyčajne sa krája ako dva dlhé kusy mäsa v tvare hada. Niekedy sa sviečkovica predáva vcelku. Filet mignon je zvyčajne okrúhly rez odobratý z tenšieho konca kusu sviečkovice. Zväčša ide o najjemnejší a najchudší kus. Filet mignon má často jemnejšiu chuť ako iné kusy mäsa, a preto sa často podáva aj s omáčkou alebo sa obaľuje slaninou.

Vzhľadom na malé množstvo filet mignon, ktoré sa dá z každého zvieraťa porciovať, sa vo všeobecnosti považuje za jeden z najdrahších kusov hovädzieho mäsa.

## Referencie

## Pozri aj
* Steak
* Sviečkovica (mäso)

## Iné projekty

## Zdroj

Kategória:Hovädzie mäso
Aristón zo Sparty

**Aristón** () bol grécky sochár zo 6. stor. pred Kr.

Aristón, sochár (bronziar) zo Sparty, so svojím bratom Telestom, vyrobili kolosálnu bronzovú sochu Dia umiestnenú v Olympii. Pausanias o tom uvádza: „*Neďaleko votívneho daru Hyblejských bol zhotovený kovový podstavec a na ňom je Zeus; jeho výšku odhadujem asi na osemnásť stôp (5,328m). Ktorí ľudia venovali sochu bohu, a čie je to dielo, hlásajú napísané verše:
:*Kleitorčania dali bohu čo desiatok vzácny,*
:*pažami zdeptali vojská, skrotiac nejedno z miest.*
:*Aristón s Telestom, bratom....(v texte je medzera)*
:*jedna ich zrodila matka, z Lakónie bol ich rod.“''

Bratia Aristón a Telestas boli činní zrejme v prvej polovici 6. stor. pred Kr. Je možné, že sa bratia vo svojej dielni podieľali nielen na výrobe bronzových sôch v životnej veľkosti, ale aj na skromnejšej výrobe bronzových nádob. Meno Telestas (Telesstas) sa nachádza na hornom okraji bronzovej hydrie objavenej v Lebadeii (Boiótia), dnes umiestnenej v Rímsko-germánskom ústrednom múzeu v nemeckom Mainzi. Z hydrie sa zachoval len horný rám spolu s rúčkami. V prospech tejto identifikácie treba uviesť výnimočne vysokú kvalitu ženského protomé na spodnom uchytení rúčky.  

Okrem miestnych remeselníkov pôsobili v Lakónii aj umelci z iných regiónov. Až do šiesteho storočia pred Kr. mala Sparta styky s Krétou, ako aj s inými umeleckými centrami v Kykladách a hlavne s východogréckym (hovoriacom v iónskom dialekte) ostrovom Samos. Bronzové výrobky z dielní tohto ostrova majú podobnosti s mnohými lakónskymi dielami.

## Referencie a bibliografia

 
Kategória:Sochári starovekého Grécka
Minčolík (vrch v Čergove)

**Minčolík** () je vrch v pohorí Čergov, krajinnom celku Východných Beskýd. Leží nad obcou Kyjov, približne  východne od Starej Ľubovne. 

## Poloha
Nachádza sa v západnej časti pohoria, v Prešovskom kraji, v okrese Stará Ľubovňa a zasahuje na katastrálne územie obce Šarišské Jastrabie a Kyjov. Najbližším sídlom je juhozápadne situovaný Kyjov, západne sa nachádza Šarišské Jastrabie, severozápadne Čirč a východným smerom Livovská Huta.

## Opis
Minčolík leží v rázsoche, vybiehajúcej severozápadným smerom z Minčola () v hlavnom hrebeni pohoria. Severným smerom sa nachádza Lazovský vrch (), Dlhá () a Murianik (), východným leží Malý Minčol (), Stredný vrch () a Minčol, južným Liberbarek () a Holešov () a západne Ľubý vrch (), Hriňova hora () a Obrančák (). Oblasť patrí do povodia rieky Poprad, kde vodu zo severovýchodných svahov odvádza potok Soliská, západné odvodňuje potok Vesné a južné Hradlová. Vrcholom prechádza značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy Čergova, no tiež Branisko, Levočské vrchy, vrcholy Vysokých Tatier, Spišskú Maguru, Ľubovniansku vrchovinu, Pieniny a prihraničné vrchy južného Poľska.

## Prístup
* po  žltej turistickej značke:
** od západu zo Šarišského Jastrabia cez Hriňovú horu
** od juhovýchodu z Minčola
* po  modrej turistickej značke od juhozápadu z obce Kyjov cez rázc. Minčol, sedlo

## Referencie

## Pozri aj
* Čergov
* Zoznam vrcholov v Čergove

## Externé odkazy
* Poloha na turistickej mape

Kategória:Vrchy v Čergove
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Šarišské Jastrabie
Kategória:Kyjov (okres Stará Ľubovňa)
Kamenný potok (prítok Zubáka)

**Kamenný potok** je potok v regióne Horné Považie, na území obcí Lednica a Horná Breznica v okrese Púchov v Trenčianskom kraji. Nachádza sa v geomorfologickom celku Biele Karpaty a ústi do Zubáka v povodí Váhu. Má dĺžku  a je tokom V. rádu. 
## Vznik
Vzniká sútokom dvoch zdrojníc v  v severovýchodnej časti územia obce Lednica v zmiešanom lesnom extraviláne a poľnohospodárskom extraviláne v pasienku *Krásna*.  Zdrojnica pritekajúca zo severu pramení v  Zdrojnica pritekajúca zo západu pramení v lese aj pasienku *Za Kamennou horou* v 

## Opis toku
Tečie od sútoku zdrojníc zmiešaným lesným extravilánom a poľnohospodárskym extravilánom juhovýchodným smerom, obmýva severovýchodné svahy vrchu *Kamenná hora*, po krátkom cca 500 m úseku v  opúšťa územie obce Lednica a vteká na územie Hornej Breznice v okrese Púchov, pravým brehom obmýva les *Hajnušová* a poniže pasienok *Dedová*, ľavým brehom obmýva les *Drapy*, vteká do poľnohospodárskeho extravilánu, preteká cez pole *Zádedová*, na hornom (severnom) okraji intravilánu obce Horná Breznica v  ústi do vodného toku Zubák ako jeho pravostranný prítok.
Nachádza sa v okrese Púchov v Trenčianskom kraji. Nachádza sa v geomorfologickom celku Biele Karpaty a na rozhraní ich podcelkov Vršatské bradlá a Kobylináč. Nemá prítoky.

## Pôvod názvu
Názov potoka má pôvod v charakteristickom dne toku, ktoré je budované v skalnatom, kamenistom podloží. Porovnaj aj toponymá z priestoru potoka: vrch *Kamenná hora*, les aj pasienok *Za Kamennou horou*. Z podstatného mena *kameň* po rozšírení o adjektívnu príponu *-ný* s významom *niečo z kameňa alebo kamenný prírodný úkaz* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kamenný potok* s významom *potok v skalnatom teréne, v teréne pokrytom kamením* ako súčasť početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 2007. V priestore slovenskej hydronymie vodných tokov hydronymum *Kamenný potok* nie je jedinečným hydronymom. V priestore Slovenska je 27 potokov so štandardizovaným názvom *Kamenný potok* (január 2023).
## Referencie

 
Kategória:Vodné toky v okrese Púchov 
Kategória:Potoky na Slovensku 
Kategória:Vodné toky v Bielych Karpatoch
Lednica 
Kategória:Horná Breznica
František Hergott

**František Hergott** (* 20. máj 1947 Svätý Jur) je slovenský hudobník, textár, hudobný redaktor, dramaturg, známy predovšetkým ako skladateľ skupiny Senzus, ktorú viedol jeho brat Dušan Hergott.

Ako moderátor Slovenského rozhlasu moderoval dlhé roky Dychparádu (ako strýco Fero).

Počas svojej dlhoročnej muzikantskej kariéry absolvoval mnohé zahraničné angažmány, hral v Televíznom orchestri Česko-slovenskej televízie aj v Big Bande Rádia Bratislava, kde pôsobil aj ako aranžér, hudobný režisér a dirigent. Spolupracoval s celým radom známych osobností – Edita Gruberová, Gabriela Hermélyová, Jana Kocianová, Gabriela Šusteková, Július Ebers, Marcela Laiferová, Mária Rottrová, Maja Velšicová, Peter Breiner, Ali Brezovský, Karel Černoch, Ladislav Chudík, František Dibarbora, Karol Duchoň, Martin Ďurdina, Jiří Hrzán, Gabriel Jonáš, Viktor Kubal, Július Pántik, Dežo Ursíny, Zdeno Sychra. Napísal a nahral pesničky aj pre Magdu Pavelekovú, Michala Dočolomanského, Ivana Krajíčka, Petra Lipu, Milana Mlsnu (strýco Marcin), Jozefa Benedika, Petra Vašeka a tiež aj pre brata Dušana a skupinu Senzus.

V súčasnosti pôsobí v kapele *[[Hergottovci]]*, kde hrá so svojim synom a tiež v Ragtime jazz band.

Predkom Františka Hergotta bol vlastenec, zberateľ, účastník dobrovoľníckych výprav a podporovateľ štúrovcov, Ján Branislav Hergott.

## Diskografia

### Autorstvo a aranžmány

* S‎enzus – Senzi Senzus 2 (To Najlepšie Z Albumov 1–10), SQ Music, 1997
* Senzus – Senzus 17 (Slivkové Gule), SQ Music, 1997
* Senzus – Senzus 21 (Tretí Volebný Guláš), SQ Music, 1998
* Senzus – Senzus 20 (Jubilejný), SQ Music, 1998
* Senzi Senzus 99* – Non Stop Takmer Za 74 Minút!, SQ Music, 1999
* Senzus – Senzus 26 (Narodeniny Máš), SQ Music, 2000
* Peter Vašek – Správne Vlaky, MSP Records, 2000
* Milan Mlsna (strýko Marcin) – Pezinok
* Dušan Hergott – Horoskopy
* Živióóó (Pesničky Pre Jubilantov), 2009 
* Hergottovci feat. Duo Lapaji: Erika, 2018
* Hergottovci: Hudba hraj, 2018
* Hergottovci: Prečo si neprišiel, 2019

## Referencie


## Externé odkazy

* Hergottovci
* Ragtime Jazz Band 

Kategória:Narodenia 20. mája
Kategória:Narodenia v 1947
Kategória:Svätý Jur
Kategória:Osobnosti zo Svätého Jura
Kategória:Slovenskí hudobníci
Kategória:Slovenskí hudobní skladatelia
Kategória:Slovenskí textári piesní
Kategória:Slovenskí dramaturgovia
Lesley Manville

**Lesley Manvillová** CBE (; * 12. marec 1956, Brighton, East Sussex, Anglicko) je anglická herečka, ktorá bola nominovaná na Academy Awards za herecký výkon vo filme *Niť z prízrakov* (2017).

## Detstvo a mladosť
Manvillová sa narodila bývalej baletnej tanečnici a taxikárovi. Je najmladšia z troch dcér. Ako pätnásťročná, získala miesto na Italia Conti Academy of Theatre Arts.

## Kariéra
Manvillová si vybudovala kariéru ako výrazná divadelná herečka a od roku 1978 sa objavovala vo viacerých hrách Royal Shakespeare Company a v Royal Court Theatre. Hrala aj v divadelnej inscenácii *Top Girls* v Off-Broadway v roku 1983. 

Manvillová, hrala v mnohých filmoch Mikea Leigha. Menšie roly, hrala aj vo filmoch *Rómeo a Júlia* (2013) a *Vládkyňa zla* (2014). V roku 2017 hrala po boku Daniela Day-Lewisa vo filme *Niť z prízrakov*. Za svoju rolu bola nominovaná na Oscara a BAFTA za najlepšiu herečku vo vedľajšej úlohe. V roku 2020 si zahrala zápornú postavu v neo-westernovom thrilleri *Nechajte ho ísť* po boku Diane Lane a Kevina Costnera.

Manvillová bola vymenovaná za veliteľa Rádu Britského impéria (CBE) v novoročnom vyznamenaní v roku 2021 za zásluhy o drámu a charitu.

V roku 2022 získala hlavnú rolu, vo filme *Pani Harrisová ide do Paríža*. Za svoj herecký výkon v tomto filme získala nomináciu na Zlatý glóbus za najlepšiu herečku vo filme – komédii alebo muzikáli.

## Súkromný život
Prvým priateľom Manvillovej, bol herec Peter Duncan, s ktorým sa zoznámila na základnej škole, keď navštevovala Italia Conti.

Jej prvým manželom bol herec Gary Oldman. Pár sa rozišiel v roku 1989, tri mesiace po tom, čo sa im narodil syn Alfie (nar. 1988). Jej druhé manželstvo bolo s hercom Joeom Dixonom, v rokoch ú2000 až 2004. V roku 2020 predniesla monológ pre Equity Benevolent Fund na podporu kolegov hercov počas pandémie COVID-19.

## Iné projekty

## Externé odkazy
* 
* 

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Držitelia Radu britského impéria
Kategória:Osobnosti z Brightonu
Kategória:Držitelia ceny Laurenca Oliviera
Kategória:Anglické shakespearovské herečky
Rebeca (telenovela)

***Rebeca*** ( *Rebeca*) je americko-venezuelská telenovela z produkcie spoločností Venevisión a Fonovideo v roku 2003. Hlavné úlohy stvárnili herci Mariana Seoane a Ricardo Álamo, v záporných rolách účinkovali Gaby Espino, Pablo Martín a Katie Barberi. Na Slovensku túto telenovelu vysielala TV Markíza prvýkrát od 14. februára 2005 do 30. mája 2005 a druhýkrát od 2. júna 2008 do 17. septembra 2008.

## Obsadenie

## Referencie

## Externé odkazy
* 
* 

Kategória:Venezuelské telenovely
Kategória:Telenovely USA
Kategória:Telenovely z 2003
Kategória:Televízne seriály z roku 2003
Kategória:Telenovely televízie Venevisión
Yago

***Yago*** ( *Yago, pasión morena*) je argentínska telenovela z produkcie televízie Telefe v rokoch 2001 – 2002. Hlavné úlohy stvárnili herci Facundo Arana a Gianella Neyra.

Na Slovensku túto telenovelu vysielala TV Markíza prvýkrát od 22. októbra 2002 do 19. februára 2003 a druhýkrát od 24. mája 2005 do 6. marca 2006.

## Obsadenie

## Referencie

## Externé odkazy
* 
* 
* Yago na oficiálnom YouTube kanáli televízie Telefe 

Kategória:Argentínske telenovely
Kategória:Telenovely z 2001
Kategória:Televízne seriály z roku 2001
Kategória:Telenovely televízie Telefe
Vladimír Šimko

Genpor. **Vladimír Šimko** (* 11. február 1962)) je slovenský generál vo výslužbe, v minulosti náčelník Vojenskej kancelárie prezidenta Slovenskej republiky.

## Životopis
V rokoch 1981 až 1985 absolvoval Vysokú leteckú školu v Košiciach. Vojenskú kariéru začal ako pilot bojového lietadla, neskôr reprezentoval Slovensko v najvyššom spojeneckom veliteľstve NATO v Bruseli.

Do prvej generálskej hodnosti, brigádny generál ho vymenoval prezident Andrej Kiska 19. apríla 2016. Na generálporučíka povýšený 19. októbra 2021

Ako náčelník Vojenskej kancelárie prezidenta pôsobil 8 rokov. Jeho nástupcom bol menovaný brig. gen. Ladislav Dovhun. Šimko v Ozbrojených silách pôsobil 43 rokov, svoje vojenské pôsobenie ukončil v roku 2022.

## Referencie

Kategória:Slovenskí generáli
Kategória:Slovenskí letci
Kategória:Príslušníci Ozbrojených síl Slovenskej republiky
Kategória:Náčelníci Vojenskej kancelárie prezidenta Slovenskej republiky
Hýrová (vrch v Čergove)

**Hýrová** () je vrch v pohorí Čergov, krajinnom celku Východných Beskýd. Leží nad obcou Livovská Huta, približne  severne od Sabinova. Lokalitou prechádza Medzinárodná diaľková turistická trasa E3.

## Poloha
Nachádza sa v strednej časti pohoria, v Prešovskom kraji, na hranici okresov Sabinov a Bardejov a zasahuje na katastrálne územie obce Livovská Huta a Kamenica. Najbližším sídlom je severovýchodne situovaná Livovská Huta, západne sa nachádza Kyjov a Kamenica, južným smerom Lúčka, Milpoš a Hanigovce.

## Opis
Hýrová leží v hlavnom hrebeni, medzi Minčolom () a Dvoriskami (). Severným smerom sa nachádza Stredný vrch (), Malý Minčol (), Topoľky () a Jasenov (), východným Forgáčka (), Dvoriská a Babie (), južným Ostrá () a Kostolný vrch () a západným Liberbarek () a Minčol. Severovýchodné svahy odvodňuje rieka Topľa, voda z juhozápadných odteká potokom Lúčanka do rieky Torysa. Vrcholovou časťou prechádza značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy Čergova, no tiež Busov, Slanské a Volovské vrchy, Branisko, Levočské vrchy, vrcholy Vysokých Tatier a Spišskú Maguru.

## Prístup
* po  modrej turistickej značke:
** od západu z obce Kyjov cez Minčol a Lazy
** od východu zo sedla Priehyby cez Dvoriská a sedlo Ždiare
* po  žltej turistickej značke:
** od severu z obce Livovská Huta cez rázc. Lazy
** od juhozápadu z Lúčky cez sedlo Ždiare
* po  zelenej turistickej značke od juhu z Hanigoviec cez sedlo Ždiare

## Referencie

## Pozri aj
* Čergov
* Zoznam vrcholov v Čergove

## Externé odkazy
* Poloha na turistickej mape

Kategória:Vrchy v Čergove
Kategória:Tisícovky na Slovensku
Kategória:Vrchy v okrese Bardejov
Kategória:Vrchy v okrese Sabinov
Kategória:Livovská Huta
Kategória:Kamenica (okres Sabinov)
Chan Fej

**Chan Fej** (, ) bol čínsky filozof, ktorý spolu s Li S’om, rozvinul Sün-c’ovu filozofiu v doktrínu legizmu. Na rozdiel od iných slávnych filozofov tej doby bol Chan Fej členom vládnucej aristokracie – narodil sa do vládnucej rodiny štátu Chan v priebehu záverečnej fázy obdobia bojujúcich štátov. V tomto kontexte sú niektorými autormi jeho diela považované za adresované jeho bratrancovi, kráľovi štátu Chan. Po mnohých rokoch na čchinskom dvore bol Chan Fej perzekvovaný svojim kolegom Li S’om a spáchal vo väzení samovraždu.

„Chan Fej“ je vlastné meno tohto filozofa. „Chan Fej-c’“ (韓非子) sa potom najčastejšie používa na označenie knihy, ktorú napísal. Slovo „c’“ je však často pridávané k menám čínskych filozofov ako čestné prízvisko (znamená „majster“), „Chan Fej-c’“ sa niekedy tiež používa aj ako označenie osoby tohto filozofa.

## Legalizmus
Chan Fejova filozofia nazývaná legalizmus (niekedy tiež používané označenie legizmus) je zameraná na vládcu. Podľa jeho filozofie vládca pevne ovláda štát za pomoci troch konceptov: svoje mocenské pozície (勢, *š’*), určitých techník (術, *šu*) a zákonov (法, *fa*). Legizmus vychádza z predpokladu, že každý koná v súlade s jediným princípom: vyhýbanie sa trestu za súčasné snahy dosiahnuť zisk. Zákony preto musia tvrdo trestať akékoľvek nežiaduce konanie a súčasne odmeňovať tých, ktorí zákony dodržiavajú (pozri legalizmus).

Legalizmus syntetizoval idey Šang Janga, Šen Pu-chaja a Šen Taoa. Od Šang Janga prevzal jeho dôraz na zákony, od Šen Pu-chaja dôraz na techniky a od Šen Tao názory na autoritu a legitimitu.

Okrem konfuciána Sün-c’a, ktorý bol Chan Fejovým a Li S’ovým učiteľom, bol ďalším z hlavných zdrojov jeho politických teórií Lao-c’ove taoistické dielo Tao Te ťing, ktoré interpretoval ako politický text a ku ktorému napísal komentár (kapitoly 20 a 21 v jeho knihe *Chan Fej-c’*). Tao videl ako prirodzený zákon, ktorý je každý a všetko prinútené dodržiavať. Súčasne veril, že ideálny vládca vydáva zákony rovnako ako nevyhnutná prírodná sila, ktoré ľudia nemôžu odporovať.

Jeho filozofia mala veľký vplyv na kráľa štátu Čchin a neskoršieho prvého cisára zjednotenej Číny Čchin Š’-chuang-tiho a stali sa jedným z vodcovských princípov vládcovej politiky. Po predčasnom páde dynastie Čchin bola Chan Fejova filozofia nasledujúcou dynastiou Chan oficiálne hanobená. Aj napriek svojmu vyvrženeckému postaveniu v priebehu histórie cisárskej Číny Chan Fejova politická teória aj naďalej silne ovplyvňovala každú nasledujúcu dynastiu a konfuciánsky ideál vlády bez zákonov nebol nikdy uskutočnený.

Chan Fejova filozofia bola predmetom obnoveného záujmu za vlády Komunistickej strany pod vedením Mao Ce-tunga, ktorý sám niektoré z jej zásad obdivoval.

Chan Fejovo úplné zaznamenané dielo je zhromaždené v spise *Chan Fej-c’*, knihe o 55 kapitolách. Tento spis je významný aj ako jediný zachovaný zdroj početných príbehov z obdobia bojujúcich štátov.

## Zoznam diel preložených do češtiny
* 
* 

## Referencie


## Iné projekty

## Zdroj
* 

Kategória:Úmrtia v 3. storočí pred Kr.
Kategória:Narodenia v 3. storočí pred Kr.
Kategória:Čínski politici
Dievča, ktoré verí v zázraky

***Dievča, ktoré verí v zázraky*** je americká kresťanská dráma z roku 2021, ktorú režíroval a produkoval Richard Correll. Vo filme hrajú Mira Sorvino, Peter Coyote, Austyn Johnson a Kevin Sorbo. Film vyšiel 2. apríla 2021 v produkcii 120 dB Films, Gerson Productions, The Mustard Seed Production a Trailmaker Productions. Distribuovala ho spoločnosť Atlas Distribution Company.

## Dej

Mladé dievča vylieči vtáka zdanlivo jednoduchou modlitbou a stane sa národnou celebritou, keď sa jej pripisujú ďalšie zázraky, pričom umiera na neoperovateľný nádor na mozgu.

## Obsadenie a dabing

## Uvedenie
Film bol uvedený do kín v Spojených štátoch 2. apríla 2021 a na digitálnych platformách 1. júna 2021.

## Referencie

## Zdroj
* 

Kategória:Televízne filmy USA
Kategória:Filmy z 2021
Kategória:Filmy podľa názvu
Athénodóros z Kleitoru

**Athénodóros** () bol grécky sochár z prelomu 5. a 4. stor. pred Kr.

Athénodóros, sochár (bronziar) z arkádskeho Kleitoru, bol žiakom sochárskeho majstra Polykleta. Plínius zaznamenal, že pôsobil v období  95. olympiády (400 – 397 pred Kr.)

Pausanias uvádza, že bol autorom bronzových sôch Apolóna a Dia, ktoré i s mnohými ďalšími sochami poslúžili Sparťanom ako votívne dary v Delfách po víťazstve nad Aténčanmi pri *Aigospotamoi* (*Kozích riečkach*) v roku 405 pred Kr. Lakedaimónsky (spartský) votívny dar venovaný do Delf bol jedným z najväčších a najbohatších na sochy (v dlhom Pausaniovom výpočte umelcov a ich diel dokonca časť textu chýba) Pausanias tu uvádza: „*[[Dameas z Kleitoru|Dameas]] zase zhotovil Artemidu, Poseidóna a ešte Lysandra, Athénodóros Apolóna a Dia. Pôvodom boli Arkáďania z Kleitoru “*

Delfský pamätník postavený na pamiatku bitky pri Aigospotamoi bol 21 m dlhý. Zachovalo sa z neho mnoho zvyškov, najmä z podstavcov sôch a nápisov (v minulosti to boli najmä sochy Sparťanov a ich spojencov, ktorých zvečnili za ich statočnosť ). 

## Referencie a bibliografia

Kategória:Sochári starovekého Grécka
Tisandros

**Tisandros** alebo **Teisandros** () môže byť:
* olympijský víťaz v boxe zo 6. stor. pred Kr., pozri Tisandros z Naxu
* grécky sochár v 5. stor. pred Kr., pozri Tisandros (sochár)

## Zdroje
Kamenný potok (prítok Popradu)

**Kamenný potok** je potok v Prešovskom kraji, v regióne Tatry, na území mesta Poprad. Preteká jeho mestskými časťami Stráže pod Tatrami a Matejovce, čiastočne tiež územím obce Žakovce v okrese Kežmarok. Nachádza sa v geomorfologickom celku Podtatranská kotlina a ústi do Popradu. Od sútoku zdrojníc po ústie má dĺžku  a je tokom IV. rádu. 

## Vznik
Vzniká sútokom dvoch zdrojníc v poľnohospodárskom extraviláne v  na obecnej (a zároveň aj okresnej) hranici mesta Poprad, jeho mestskej časti Matejovce a obce Žakovce v okrese Kežmarok. Zdrojnica pritekajúca zo severovýchodoseveru pramení v , tečie po obecnej hranici a obmýva severozápadné úbočie vrchu *Kamenný vrch* (), ktorý leží už na území obce Žakovce. Zdrojnica pritekajúca z juhovýchodu pramení v , priteká z územia obce Žakovce z lokality *Pri Lomnickom*.

## Opis toku
Tečie na krátkom cca 240 m úseku od sútoku zdrojníc poľnohospodárskym extravilánom západným smerom po obecnej a zároveň aj okresnej hranici a smeruje na územie mesta Poprad, tečúc po hranici medzi mestskou časťou Matejovce a mestskou časťou Stráže pod Tatrami. Priberá bezmenný pravostranný prítok z poľa *Na jame*, tvorí hranicu lokalít *Priečne* a *Voľné role* a pokračuje súbežne s autostrádou D1. Podteká železničnú trať do Kežmarku a územím mestskej časti Stráže pod Tatrami a v nadmorskej výške  ústi do Popradu ako jeho pravostranný prítok.

Preteká menšou časťou v pramennej oblasti v okrese Kežmarok a väčšou časťou v okrese Poprad v Prešovskom kraji. Nachádza sa v geomorfologickom celku Podtatranská kotlina a v jej podcelku Popradská kotlina. Nemá dôležitejší prítok.

## Pôvod názvu
Názov potoka má pôvod v charakteristickom dne toku, ktoré je budované v skalnatom, kamenistom podloží. Porovnaj aj toponymum z pramennej oblasti potoka: vrch *Kamenný vrch*. Z podstatného mena *kameň* po rozšírení o adjektívnu príponu *-ný* s významom *niečo z kameňa alebo kamenný prírodný úkaz* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kamenný potok* s významom *potok v skalnatom teréne, v teréne pokrytom kamením* ako súčasť početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 2007. V priestore slovenskej hydronymie vodných tokov hydronymum *Kamenný potok* nie je jedinečným hydronymom. V priestore Slovenska je 27 potokov so štandardizovaným názvom *Kamenný potok* (január 2023).

## Referencie

 
Kategória:Vodné toky v okrese Kežmarok
Kategória:Vodné toky v okrese Poprad 
Kategória:Potoky na Slovensku 
Kategória:Vodné toky v Podtatranskej kotline
Kategória:Poprad
Kategória:Žakovce
Majstrovstvá sveta v ľadovom hokeji hráčov do 20 rokov 2007

**Majstrovstvá sveta v ľadovom hokeji hráčov do 20 rokov 2008** boli 31. juniorským hokejovým svetovým šampionátom. Turnaj Top divízie sa hral od 26. decembra 2006 do 5. januára 2007 v More a Leksande vo Švédsku. Majstrom sveta sa stal tretíkrát za sebou tím Kanady.

## Dejiská

## Základné skupiny

### Skupina A

|}

### Skupina B

|}

## Skupina o udržanie

|}

## Play-off

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

### Zostava majstrov sveta
Devan Dubnyk, Justin Pogge, Marc Staal, Ryan Parent, Luc Bourdon, Steve Downie, Andrew Cogliano, Kris Russell, Kris Letang, Blake Comeau, Dustin Boyd, Kyle Chipchura, David Bolland, Guillaum Latendresse, Michael Blunden, Daniel Bertram, Ryan Omarra, Cam Barker, Tommy Pyatt, Jonathan Toews, Sasha Pokulok, Benoit Pouliot
**Trenér:** Craig Hartsburg

## Nižšie divízie
### I. divízia
#### Skupina A
Turnaj skupiny A v rámci I. divízie MS 2007 sa hral v Odense v Dánsku od 11. do 17. decembra 2006.

|}

#### Skupina B
Turnaj skupiny B v rámci I. divízie MS 2007 sa hral v Torre Pellice v Taliansku od 11. do 17. decembra 2006.

|}

### II. divízia
#### Skupina A
Turnaj skupiny A v rámci II. divízie MS 2007 sa hral v Miercurea Ciucu v Rumunsku od 11. do 17. decembra 2006.

|}

#### Skupina B
Turnaj skupiny B v rámci II. divízie MS 2007 sa hral v Elektrėnai v Litve od 10. do 16. decembra 2006.

|}

### III. divízia
Turnaj III. divízie MS 2007 sa hral v Ankare v Turecku od 8. do 14. januára 2007.

|}

## Referencie


## Externé odkazy
* Výsledky MS do 20 rokov 2007 na www.hockeyarchives.info

## Zdroj

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 2007
Kategória:Ľadový hokej v 2007
Kategória:Športové podujatia vo Švédsku
Kategória:Ľadový hokej vo Švédsku
Kategória:Šport v More
Kategória:Šport v Leksande
Jozef Keresztúry

**Jozef Keresztúry** (; * 24. august 1870, Bačka † 28. máj 1936, Nové Mesto pod Šiatrom) bol maďarský evanjelický kňaz a politik maďarskej národnosti v období medzivojnového Česko-Slovenska.

Jeho otec bol reformovaným farárom. Stredoškolské štúdium ukončil na hlavnej strednej škole v Blatnom Potoku, kde aj zmaturoval. V tomto meste absolvoval aj štúdium teológie. Po rokoch angažovania si ho reformovaná cirkev v obci Veľký Horeš v roku 1897 jednohlasne zvolila za svojho farára. V obci pôsobil po celý svoj život. 

Aktívne pôsobil  na cirkevnom poli. Už v mladosti bol úradníkom diecézy na Dolnom Zemplíne, potom radcom a vedúcim duchovnej fakulty. Po vzniku Česko-Slovenska bol zvolený za diakona Dolnozemplínskej diecézy a zúčastnil sa na zákonodarnej synode Všeobecnej reformovanej cirkvi Slovenska v Bratislave.

Politicky sa aktivizoval v Krajinskej kresťansko-socialistickej strane. V župných voľbách v roku 1923 bol zvolený za poslanca Košickej župy. V parlamentných voľbách v roku 1929 bol v senátnom volebnom obvode Nové Zámky  zaradený do spoločnej kandidátnej  listiny kresťanských socialistov, maďarských národniarov a Spišských Nemcov. Senátorom sa stal 8. februára 1933, po rezignácii senátora Gejzu Grosschmida. V senáte zasadal v kultúrnom a ústavnoprávnom výbore. 

O post senátora sa uchádzal aj v parlamentných voľbách v roku 1935. Krátko po ochorení v roku 1936 bol prevezený do nemocnice v Novom Meste pod Šiatrom, kde krátko po operácii zomrel. 

## Referencie

Kategória:Maďarskí evanjelickí kňazi
Kategória:Maďarskí politici
Kategória:Senátori Národného zhromaždenia (Česko-Slovensko, 1920 – 1939)
Kategória:Slovenské osobnosti maďarského pôvodu
Kategória:Osobnosti z Bačky
Kategória:Politici Krajinskej kresťansko-socialistickej strany
Forgáčka (vrch v Čergove)

**Forgáčka** () je vrch v pohorí Čergov, krajinnom celku Východných Beskýd. Leží nad obcou Livovská Huta, približne  severne od Sabinova. 

## Poloha
Nachádza sa v strednej časti pohoria, v Prešovskom kraji, v okrese Bardejov a na katastrálnom území obce Livovská Huta. Najbližším sídlom je severne situovaná Livovská Huta, severovýchodne sa nachádza Livov, južne Olejníkov, Hanigovce a Milpoš a západne Lúčka a Kyjov.

## Opis
Forgáčka leží v hlavnom hrebeni, medzi Hýrovou () a Dvoriskami (). Severným smerom sa nachádza Jasenov (), Pálenica (), Malý Minčol () a Stredný vrch (), západným Topoľky (), Minčol () a Hýrová (), južným Ostrá () a Babie () a východným Škaredé (), Hrašovík () a Dvoriská. Západné svahy odvodňuje rieka Topľa, severovýchodné jej prítok Hradský potok a z južných voda odteká potokom Drahotín do rieky Torysa. Na vrchol nevedie značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy Čergova, no tiež Busov, Slanské a Volovské vrchy, Bachureň, Branisko a ojedinele aj vrcholy Vysokých Tatier.

## Prístup
Na vrchol nevedie značená turistická trasa, no južným úbočím prechádza  modro značená hrebeňovka.

* po  modrej turistickej značke:
** od západu z obce Kyjov cez Minčol a sedlo Ždiare
** od východu zo sedla Priehyby cez Dvoriská 
* po  žltej turistickej značke:
** od severu z obce Livovská Huta cez rázc. Lazy
** od juhozápadu z Lúčky cez sedlo Ždiare
* po  zelenej turistickej značke od juhu z Hanigoviec cez sedlo Ždiare

## Referencie

## Pozri aj
* Čergov
* Zoznam vrcholov v Čergove

## Externé odkazy
* Poloha na turistickej mape

Kategória:Vrchy v Čergove
Kategória:Tisícovky na Slovensku
Kategória:Vrchy v okrese Bardejov
Kategória:Livovská Huta
Amfikrates

**Amfikrates** () môže byť:
* staroveký kráľ na ostrove Samos, pozri Amfikrates (kráľ)
* grécky sochár v 6. stor. pred Kr., pozri Amfikrates (sochár)
* grécky rétor v 1. stor. pred Kr., pozri Amfikrates (rétor)

## Zdroje
Litzy

**Litzy**, celým menom *Litzy Vannya Rodriguez Balderas* (* 27. október 1982, Mexiko, Mexiko) je mexická herečka a speváčka. Svoju spevácku kariéru začala v roku 1995 v hudobnej skupine Jeans. O dva roky neskôr skupinu opustila a vydala sa na hereckú a sólovú kariéru. Na Slovensku je známa svojím účinkovaním v telenovele Daniela.

## Filmografia

## Diskografia

## Referencie

## Externé odkazy
* 
* 
* Litzy na Facebooku
* Litzy na Twitteri
* Litzy na Instagrame

Kategória:Mexické televízne herečky
Kategória:Mexické speváčky
Kategória:Osobnosti z Mexika (mesto)
Henrich I. (Rakúsko, Babenberg)

**Henrich I.** prezývaný *Silný* ( *Heinrich der Starke*,† 23. júna 1018) bol rakúsky markgróf. Za jeho vlády bol v roku 996 po prvýkrát v dochovanom dokumente spomenutý názov *[[Rakúsko|Ostarrîchi]] *, z ktorého sa vyvinulo moderné nemecké meno pro Rakúsko (*Österreich*).

## Život
Bol synom markgrófa Leopolda I. z dynastie Babenbergovcov a Richardis zo Sualafeldgau. Ako najstarší syn nasledoval v roku 994 svojho otca v úrade rakúskeho markgrófa (s podporou neskoršieho cisára Otta III.)

Po prvý krát je Henrich I. spomenutý vo výmennej zmluve z roku 995 medzi cisárom Ottom a biskupom z bavorského Freisingu Gottschalkom z Hagenau. Ottov nástupca, Henrich II. daroval markgrófovi Henrichovi majetky medzi tzv. „Suchým Liesingom“ a Triestingom vo Viedenskom lese. K tomu dostal ešte 20 kráľovských lánov, ktoré ležia na sever od Dunaja medzi riekou Kamp a riekou Moravou. Má sa za to, že Henrich si zvolil priestor od Weikersdorfom a Stockerau. Preniesol svoje sídlo do Melku, kde bol pochovaný svätý Koloman. Zomrel bezdetný a posledný odpočinok našiel v miestnom kláštore. Jeho nástupcom sa stal mladší brat Adalbert.

## Referencie


## Iné projekty

## Zdroj
* 

Kategória:Babenbergovci
Kategória:Narodenia v 10. storočí
Kategória:Úmrtia 23. júna
Kategória:Úmrtia v 1018
Adalbert (Rakúsko, Babenberg)

**Adalbert Babenberský** nazývaný *Víťazný* ( *Adalbert der Siegreiche*, 985? – 26. mája 1055, Melk) bol gróf zo Schweinachgau a z Künziggau a neskôr rakúsky markgróf. Pre svoj diplomatický um získal povesť veľkého politického stratéga, Otto z Freisingu začína jeho osobou svoju *Babenberskú kroniku*.

## Život
Narodil sa ako posledný syn markgrófa Leopolda I. a Richardis zo Sualafeldgau. V roku 1018 po smrti staršieho bezdetného brata Henricha získal markgrófsky titul. Jeho druhou ženou sa stala Frozza, dcéra benátskeho dóžu Otta Orseola. Frozzin brat Peter Orseolo sa v roku 1038 stal kráľom Uhorska a v nasledujúcich rokoch svojou politikou poštval proti sebe cisára, miestnych magnátov a vdovu po kráľovi. V roku 1041 ho z krajiny vyhnali a Peter našiel azyl na Adalbertovom dvore.

Na jeseň 1041 sa konal ríšsky snem, kde sa Peter Orseolo poddal cisárovi rovnako ako české knieža Břetislav I., jeho doterajší spojenec, ktorému Adalbertov syn Leopold obsadil bližšie nešpecifikovanú pevnosť v pomedzí. Všetci zúčastnení sa potom spoločne rozhodli na úder proti novému uhorskému kráľovi Samuelovi, ktorý v tú istú dobu nečakane zaútočil na Adalbertovu Východnú marku. Adalbert spoločne so synom Leopoldom útok odrazil. Boje o Uhorsko pokračovali s prestávkami až do roku 1044, kedy sa Peter Orseolo vrátil na čas naspäť na uhorský trón.

Markgróf Adalbert prišiel v decembri roku 1043 o svojho syna Leopolda, veľkého hrdinu uhorských vojen. V roku 1050 sa podieľal na výstavbe opevnenia zničeného Hainburgu a keď v roku 1055 umieral, patrili Babenbergovci k najmocnějším rodom v tedajšom Bavorsku. Jeho nástupcom sa stal druhorodený syn Ernest, ktorý pokračoval v tradičnom spojenectve s cisárskym dvorom.

## Referencie


## Iné projekty

## Zdroj
* 

Kategória:Babenbergovci
Kategória:Narodenia v 10. storočí
Kategória:Úmrtia 26. mája
Kategória:Úmrtia v 1055
Dvoriská (vrch v Čergove)

**Dvoriská** () je názov vrchu v pohorí Čergov, krajinnom celku Východných Beskýd. Leží nad obcou Livovská Huta, približne  severne od Sabinova. Lokalitou prechádza Medzinárodná diaľková turistická trasa E3.

## Poloha
Nachádza sa v strednej časti pohoria, v Prešovskom kraji, na hranici okresov Bardejov a Sabinov a zasahuje na katastrálne územie obce Livov a Olejníkov. Najbližšími sídlami sú severne situovaná Livovská Huta a Livov, južne sa nachádza Olejníkov, Hanigovce a Milpoš a západne Lúčka.

## Opis
Dvoriská ležia v hlavnom hrebeni, medzi Hýrovou () a Soliskom (). Severne sa nachádza Čekošov (), Jasenov () a Hradské (), západne Malý Minčol (), Stredný vrch (), Minčol (), Forgáčka () a Hýrová (), južne Ostrá (), Babie () a Trepeš () a východne Škaredé (), Solisko (), Hrašovík () a Hromadský vrch (). Západné svahy odvodňuje Hradský potok, východné Vlčí potok, oba smerujúce do rieky Topľa, voda z južnej časti hrebeňa odteká potokom Ľutinka do Torysy. Na vrchol nevedie značený turistický chodník. 
 
### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Čergova, no tiež Busov, Slanské a Volovské vrchy, Čiernu horu, Bachureň, Branisko, nezriedka aj Kráľovu hoľu a vrcholy Vysokých Tatier.

## Prístup
Na vrchol nevedie značená turistická trasa, no južným úbočím prechádza  modro značená hrebeňovka.

* po  modrej turistickej značke:
** od západu z Minčola cez sedlo Ždiare
** od východu z Veľkej Javoriny cez sedlo Priehyby
* po  žltej turistickej značke:
** od severu z obce Livovská Huta cez rázc. Lazy
** od západu z Lúčky cez sedlo Ždiare
* po  zelenej turistickej značke:
** od juhozápadu z Hanigoviec cez sedlo Ždiare
** od juhu z Olejníkova cez sedlo Priehyby
** od severovýchodu z Livova cez sedlo Priehyby

## Referencie

## Pozri aj
* Čergov
* Zoznam vrcholov v Čergove

## Externé odkazy
* Poloha na turistickej mape

Kategória:Vrchy v Čergove
Kategória:Tisícovky na Slovensku
Kategória:Vrchy v okrese Bardejov
Kategória:Vrchy v okrese Sabinov
Kategória:Livov
Kategória:Olejníkov
Kamenný potok (prítok Hornádu)

**Kamenný potok** je potok v regióne Spiš, na území obcí Olcnava a Vítkovce v okrese Spišská Nová Ves v Košickom kraji. Nachádza sa v geomorfologickom celku Volovské vrchy a ústi do Hornádu. Od sútoku zdrojníc po ústie má dĺžku  a je tokom V. rádu. 
## Vznik
Vzniká sútokom dvoch zdrojníc v  priamo na obecnej hranici v trojchotárniku medzi obcami Olcnava, Vítkovce a Poráč v okrese Spišská Nová Ves, v poľnohospodárskom extraviláne na východnom úpätí lesa *Klokôčky*.  Zdrojnica pritekajúca z juhu pramení v . Zdrojnica pritekajúca z juhovýchodu pramení v .

## Opis toku
Tečie severným smerom v lesnom  extraviláne po obecnej hranici medzi obcami Olcnava a Vítkovce, v  priberá bezmenný pravostranný prítok, v  priberá bezmenný ľavostranný prítok, v  priberá bezmenný pravostranný prítok, ľavým brehom obmýva úpätie lesa *Kamenná*, veľkým oblúkom sa stáča do severovýchodného smeru, pravým brehom obmýva úpätie lesa *Ponad Raj*, v  opúšťa obecnú hranicu medzi obcami Olcnava a Vítkovce a pokračuje cez územie Olcnavy, preteká cez samotu *Kamenná*, stáča sa na severozápad, podteká železnicu zo Žiliny do Košíc,  v  ústi do Hornádu ako jeho pravostranný prítok.
Preteká v okrese Spišská Nová Ves v Košickom kraji. Nachádza sa v geomorfologickom celku Volovské vrchy a v jej podcelku Hnilecké vrchy. Nemá dôležitejší prítok.

## Pôvod názvu
Názov potoka má pôvod v charakteristickom dne toku, ktoré je budované v skalnatom, kamenistom podloží. Porovnaj aj toponymá z oblasti potoka: les *Kamenná*, samota *Kamenná*. Z podstatného mena *kameň* po rozšírení o adjektívnu príponu *-ný* s významom *niečo z kameňa alebo kamenný prírodný úkaz* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kamenný potok* s významom *potok v skalnatom teréne, v teréne pokrytom kamením* ako súčasť početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 1975. V priestore slovenskej hydronymie vodných tokov hydronymum *Kamenný potok* nie je jedinečným hydronymom. V priestore Slovenska je 27 potokov so štandardizovaným názvom *Kamenný potok* (január 2023).
## Referencie

 
Kategória:Vodné toky v okrese Spišská Nová Ves
Kategória:Potoky na Slovensku 
Kategória:Vodné toky vo Volovských vrchoch
Kategória:Olcnava
Kategória:Vítkovce
Igor Hrušovský (politik)

**Igor Hrušovský** (* 21. február 1879, Nové Mesto nad Váhom – † 24. máj 1937, Bratislava) bol slovenský politik v období medzivojnového Česko-Slovenska. 

## Životopis
Narodil sa v rodine novomestského advokáta Štefana Hrušovského a jeho manželky Oľgy rod. Paulíny-Tóthovej. Pochádzal z významnej národoveckej rodiny. Jeho starým otcom bol Viliam Paulíny-Tóth. Do roku 1918 pôsobil ako bankový úradník  ľudovej banky v rodnom meste. Ako 24-ročný sa podieľal na založení a sám viedol prvý slovenský lokálny časopis „Považské noviny“, ktorý sám redigoval, stvoriac tak prvý typ časopisu, venovaného miestnym potrebám. Po vzniku Česko-Slovenska vstúpil do politiky. Bol členom česko-slovenskej delegácie na Parížskej mierovej konferencii. Hneď po prevrate bol notárom v Nitre, potom prešiel na ministerstvo vnútra v Prahe a skončil ako odborový radca ministerstva pre unifikáciu zákonov. Za Slovenský klub zasadal v Revolučnom národnom zhromaždení. Neskôr bol členom Česko-slovenskej strany národno-socialistickej a bol predsedom jej slovenskej pobočky. Za túto stranu získal poslanecký mandát v Národnom zhromaždení  aj v prvých parlamentných voľbách v roku 1920. Mandát obhájil aj vo voľbách v roku 1925, 1929 i 1935. V poslaneckej snemovni pôsobil v zahraničnom výbore. Na svoj mandát rezignoval 6. októbra 1936. V parlamente ho nahradil Emil Boleslav Lukáč. Následne pôsobil vo vedení Česko-slovenskej dunajskej plavebnej spoločnosti. Bol veľkým zástancom idey čechoslovakizmu a patril k výrazným kritikom slovenského autonomistického hnutia. Pochovaný bol na evanjelickom cintoríne v Bratislave. 

## Referencie


Kategória:Osobnosti z Nového Mesta nad Váhom
Kategória:Poslanci česko-slovenského Národného zhromaždenia
Kategória:Slovenskí politici podľa strany
Kategória:Slovenskí úradníci
Amfikrates (sochár)

**Amfikrates** () bol grécky sochár v 6. stor. pred Kr.

Amfikrates bol aténsky sochár (bronziar), ktorý bol podľa Plínia autorom bronzovej levice (podľa legendy, levice bez jazyka) umiestnenej v blízkosti vstupnej brány na aténsku Akropolu, zvanej Propylaje.

Pausanias o tejto soche uviedol: „*...až kým [[Hippias (tyran)|Hippias]] pre zavraždenie [[Hipparchos z Atén (Peisistratov syn)|Hipparcha]] neobrátil svoj hnev proti mnohým iným a hlavne proti žene menom Leaina (Levica). Túto totiž, keď Hipparchos zomrel – hovorím to, čo som nikde nečítal, ale väčšina Aténčanov tomu verí – Hippias mučil tak, až ju usmrtil, pretože sa dozvedel, že bola priateľkou ([[hetéra|héterou]]) Aristogeitóna (jedného z tyranobijcov), domnieval sa, že o sprisahaní vedela. Keď potom Peisistratovci prestali byť [[Tyrania (Grécko)|tyranmi]], postavili Aténčania onej žene bronzovú levicu a vedľa ... “*
 
Polyainos uvádza, že Leaina si vlastnou rukou vyrezala jazyk, aby sa počas mučenia nevedela priznať.

## Referencie a bibliografia

 
Kategória:Sochári starovekého Grécka
Majstrovstvá sveta v ľadovom hokeji hráčov do 20 rokov 2006

**Majstrovstvá sveta v ľadovom hokeji hráčov do 20 rokov 2006** boli 30. juniorským hokejovým svetovým šampionátom. Turnaj Top divízie sa hral od 26. decembra 2005 do 5. januára 2006 v kanadských mestách Vancouver, Kelowna a Kamloops. Titul svetového šampióna z minulého roka obhájili hokejisti Kanady.

## Dejiská

## Základné skupiny

### Skupina A

|}

### Skupina B

|}

## Skupina o udržanie

|}

## Play-off

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

## Nižšie divízie
### I. divízia
#### Skupina A
Turnaj skupiny A v rámci I. divízie MS 2006 sa hral v Blede v Slovinsku od 11. do 17. decembra 2005.

|}

#### Skupina B
Turnaj skupiny B v rámci I. divízie MS 2006 sa hral v Minsku v Bielorusku od 12. do 18. decembra 2005.

|}

### II. divízia
#### Skupina A
Turnaj skupiny A v rámci II. divízie MS 2006 sa hral v Bukurešti v Rumunsku od 12. do 18. decembra 2005.

|}

#### Skupina B
Turnaj skupiny B v rámci II. divízie MS 2006 sa hral v Belehrade v Srbsku a Čiernej Hore od 10. do 16. januára 2006.

|}

### III. divízia
Turnaj III. divízie MS 2006 sa hral v Elektrėnai a Kaunase v Litve od 3. do 9. januára 2006.

|}

## Referencie

## Externé odkazy
* Výsledky MS do 20 rokov 2006 na www.hockeyarchives.info

## Zdroj

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 2006
Kategória:Ľadový hokej v 2006
Kategória:Športové podujatia vo Vancouveri
Kategória:Ľadový hokej v Kanade
Kategória:Kelowna
Kategória:Kamloops
Žigmund Ivánka

**Žigmund Ivánka** (, s prídomkom z Jordánu a Draškoviec, lat. de „Draskócz et Jordánföld“,  Horné Semerovce, 8. júna 1817 – Horné Semerovce,  26. decembra 1902) bol politik a veľkostatkár.

Bol tretím dieťaťom Ladislava Ivánku (* 1782 – † 1819), župana Hontianskej župy a Petronely Péčiovej (* 1791 – † 1846). Jeho mladší brat bol Imrich Ivánka, rovnako poslanec Uhorského snemu.

Počas uhorskej revolúcie 1848 - 49 bol jedným z najvýraznejších rečníkov opozície Hontianskej župy. Bol aj poslancom revolučného snemu v roku 1848, v ktorom zastupoval mesto zastupujúceho mesto Krupina. Po porážke revolúcie spolu s Ľudovítom Košutom emigroval z Uhorska a cestoval s ním do Konštantínopolu a Paríža. Neskôr sa vrátil domov do Horných Semeroviec, kde hospodáril na rodinných majetkoch.

V rokoch 1861 až 1878 bol opäť zvolený za poslanca uhorského snemu za Deákovu stranu. Popri politickej činnosti uverejnil aj niekoľko článkov v rôznych ekonomických časopisoch.

Bol dvakrát ženatý. S prvou manželkou Elelkou Rudnayovou (1830 - 1866) mal 7 detí. V roku 1867 sa oženil druhýkrát s Rozáliou Csákyovou (1837 - 1868), s ktorou nemal žiadne deti. 

## Referencie

## Zdroj

Kategória:Ivankovci
Kategória:Úmrtia v 1902
Kategória:Narodenia v 1817
Kategória:Poslanci uhorského snemu narodení na území dnešného Slovenska
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Hrašovík (vrch v Čergove)

**Hrašovík** () je vrch v pohorí Čergov, krajinnom celku Východných Beskýd. Leží nad obcou Livov, približne  juhozápadne od Bardejova. Lokalitou prechádza Medzinárodná diaľková turistická trasa E3.

## Poloha
Nachádza sa v strednej časti pohoria, v Prešovskom kraji, na hranici okresov Bardejov a Sabinov a zasahuje na katastrálne územie obce Livov a Olejníkov. Najbližšími sídlami sú severne situovaný Livov, severovýchodne leží obec Kríže, južne Olejníkov a severozápadne Livovská Huta.

## Opis
Hrašovík leží v hlavnom hrebeni, medzi Dvoriskami () a Soliskom (). Severne sa nachádza Rusínov (), Hromadský vrch (), Čelo () a Čekošov (), západne Malý Minčol (), Minčol (), Dvoriská () a Babie (), južne Veľký Horošov () a Škaredé () a východne Veľká Javorina (), Solisko () a Stredný vrch (). Severozápadné svahy odvodňuje Vlčí potok do rieky Topľa, voda z južnej časti hrebeňa odteká potokom Hrašov do Torysy. Vrcholom vedie značený turistický chodník. 
 
### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Čergova, no tiež Busov, Volovské vrchy, Bachureň, Branisko, ojedinele aj Kráľovu hoľu a vrcholy Vysokých Tatier.

## Prístup
* po  modrej turistickej značke:
** od západu z Minčola cez sedlo Ždiare a Priehyby
** od východu z Veľkej Javoriny cez sedlo Lysina a Solisko
* po  zelenej turistickej značke cez sedlo Priehyby:
** od juhu z Olejníkova (Majdan)
** od severovýchodu z Livova cez Vlčie

## Referencie

## Pozri aj
* Čergov
* Zoznam vrcholov v Čergove

## Externé odkazy
* Poloha na turistickej mape

Kategória:Vrchy v Čergove
Kategória:Tisícovky na Slovensku
Kategória:Vrchy v okrese Bardejov
Kategória:Vrchy v okrese Sabinov
Kategória:Livov
Kategória:Olejníkov
Horalky

**Horalky** sú tradičné slovenské oblátky plnené buď arašidovou krémovou náplňou, alebo krémovou náplňou s príchuťou arašidového masla, lemované čokoládou. Vážia 50 gramov. Ich výrobcom je Sedita. V súčasnosti patria k najpopulárnejším pochúťkam Slovákov, ročne v Seredi Sedita vyrobí 160 miliónov kusov. Za jednu pracovnú zmenu dokážu pracovníci vyrobiť približne 100 ton týchto oblátok, čo sa rovná dvom miliónom Horaliek. Na Slovensku sú údajne tak populárne, že sa jedia častejšie než chlieb, a každú sekundu sa zje jedna až dve horalky. Medzi rokmi 2015 až 2020 bol podľa nich pomenovaný rýchlik R Váh 601 jazdiaci medzi Bratislavou a Košicami.

## História
Horalky sa v slovenských obchodoch po prvý raz objavili v roku 1959 ešte pod názvom Tatranky. Receptúra Tatraniek sa od tej súčasnej líšila tým, že miesto arašidov využívala lieskové orechy. V roku 1965 však došlo na trhu k nedostatku lieskovcov, a tak sa do receptu pridali arašidy. To prinieslo zmenu mena na Horalky, a receptúra ostala nezmenená až do súčasnosti. Za osobu, ktorá za touto zmenou stojí, je považovaný Štefan Kassay. Ten sa stal v roku 1991 spolumajiteľom Pe­či­vární Se­reď a Fi­gara Trnava. Tie sa neskôr stali sú­čas­ťou akciovej spoločnosti I.D.C. Hol­ding, a.s., pod ktorou Horalky figurujú dodnes.

## Receptúra
Presná receptúra Horaliek nie je pre verejnosť známa. Horalky sa však skladajú z troch základných častí: z oblátkových plátov, kakaovo-arašidovej náplne a čokoládovej polevy na leme. Arašidy použité v plnke sú pražené vo vlastnej pražiarni.

## Dizajn obalu
Horalky prešli od svojho vzniku viacerými zmenami, čo sa ich typického obalu týka. Prvej takejto zmeny sa dočkali v roku 1994, kedy sa na obale objavili kvety plesnivca a horca spolu s bielou, modrou a červenou farbou. V roku 2005 sa na obale objavilo nové logo pečivární Sereď - Sedita a ilustrácia arašidov. Dnes známe logo sa na obale zmenilo v roku 2009, a v jeho pozadí sa vyníma tatranský štít. Najnovším redizajnom prešli Horalky v roku 2021, ktorý všetky prvky minimalizoval a modernizoval.

## Referencie

Kategória:Slovenská kuchyňa
Kategória:Sladkosti